MS «Tysnes»

MS «Tysnes» var i perioden 1930-1963 en lokalrutebåt tilhørende Hardanger Sunnhordlandske Dampskipsselskap. I 1963 ble den solgt og ombygd til fraktefartøy. Etter mange år i lokal sandfart på Sørvestlandet som MS «T.J. Osnes» og etterhvert MS «Vartun», gikk den i opplag i 1985. Etter to år ved kai i Smedasundet i Haugesund ble den solgt til Fana ved Bergen med tanke på fremtidig restaurering tilbake til utseendet den hadde som lokalrutebåt. Restaureringsarbeidet startet i Dåfjorden på Fitjar i 2003.


== MS «Tysnes» ==
Mars 1930: Levert fra AS Mjellem & Karlsen i Bergen som lokalrutebåt «Tysnes» til Hardanger Sunnhordlandske Dampskipsselskap, Bergen. Kjenningsmål: 76,1’ x 16,1’ x 8,2’  Brt:75. Motor: 2syl 2tev Bolinder råoljemotor   96bhk. Benyttet i «Sunnhordland Lokalrute» (Leirvik – Mosterhamn – Valevåg – Leirvik – Halsnøy- Fjelberg – Sunde), i korrespondanse med HSDs «Sunnhordland Snøggrute» (Bergen – Leirvik – Bjoa – Ølen – Etne – Skånevik)  i Leirvik på Stord. Vikarierte tidvis for HSDs bilførende lokalrutebåt MK «Kinsarvik» som «Bilferge» Kyrping – Fjæra i Åkrafjorden («Tysnes» hadde plass til to personbiler på dekk). Den vikarierte også tidvis for HSDs lokalrutebåt DS «Ternen» i ruten Bergen – Austevoll – Fitjar.
1947: «Sunnhordland Lokalrute» endret noe. Gikk nå Leirvik – Mosterhamn – Valevåg – Leirvik – Halsnøy – Sunde, i korrespondanse med buss Tittelsnes – Haugesund og «Sunnhordland Snøggrute» i Leirvik. Ruten ble typisk utført av HSDs større lokalrutebåt «Eidfjord» om vinteren da «Tysnes» gjerne gikk i vinteropplag.
ca. 1951: Noe ombygd. Fast skansekledning i baug og hekk (hadde tidligere åpent rekkverk). Nedgangskappe til mannskapslugar forut fjernet. Dør inn fra salong montert.
1963: «Sunnhordland Lokalrute» overtatt av «Eidfjord». «Tysnes» ble opplagt i Bergen.


== MS «T.J. Osnes» ==
August 1963: Solgt til Olaf O. Osnes, Nordbø på Karmøy / reg. Haugesund for kr.35 000. Ombygd til fraktefartøy ved Øklandsnes Slip, Auklandshamn i Sveio. Styrehuset og bro flyttet akterover. Brt:78 / t.dwt:120. Ny motor montert: 1syl 2tev Wichmann 50bhk (1938)
1964: Kom i fart som fraktefartøy «T. J. Osnes». Benyttet i lokal sandfart rundt Haugesund.


== MS «Vartun» ==
1971: Solgt til Tor Vargervik, Jørpeland / reg. Stavanger. Omdøpt «Vartun».
1977: Solgt til Jacob Jacobsen, Førland i Tysvær / reg. Haugesund. I lokal sandfart.
1977: Noe ombygd. Siste rest av åpent rekkverk langs lasteluke erstattet av fast rekke. Teakdør i front av overbygg erstattet av ståldør. Luken noe forlenget. Brt:77,39
1980: Solgt til Malvin Olsen, Haugesund. I lokal sandfart.
1985: Opplagt i Smedasundet i Haugesund.


== Veteranbåt ==

10. mars 1987: solgt til Geir Røssland, Fana ved Bergen / reg. Haugesund med tanke på fremtidig restaurering tilbake til originalt utseende som «Tysnes»
Vår 1988: Opplagt i Bergen, men vedlikeholdt
Oktober 2002: Flyttet til Dåfjorden Slipp, Dåfjorden på Fitjar
2003: Restaureringsarbeidet startet


== Referanser ==


== Kilder ==
www.skipet.no / Per Alsaker
www.hsd.no
www.fjordfaehren.de (tysk/norsk)
«Fjordabåten»  Dag Bakka jr.  1994
«Over Fjord og Fjell, HSD 1880-1980»  Bård Kolltveit  1980
«Båtene våre, -hvor ble de av?»  Dag Bakka jr. for Bergens Tidende  1984(?)